***Zápisnica***

***z 3. zasadnutia komisie sociálnej a zdravotnej starostlivosti konaného dňa 09.04.2015***

***Prítomní :*** *podľa prezenčnej listiny.*

***Zapisovateľka : Flóra Szalaiová***

***Program zasadnutia:***

1. Otvorenie
2. Žiadosti
3. Záver

***1. Otvorenie***

*2.zasadnutie komisie otvoril a viedol Zoltán Szalay, predseda komisie. Privítal prítomných a prečítal program zasadnutia.*

***2. Žiadosti***

*Predseda komisie prezentoval predložený materiál. (príloha tvorí predložený materiál)*

***2.1. Žiadosť pani Márie Mudrochovej***

*Pripomienky:*

*Zoltán Szalay, predseda komisie uviedol, že pani Mária Mudruchová žiada o určenie opatrovateľa. Tiež dodal, že pani Mária je už staršia osoba, ktorá opatrovateľa určite potrebuje.*

*Iván Válek, člen komisie dodal, že podľa priloženej žiadosti nevie určiť, či pani Mária naozaj potrebuje tú pomoc. Ešte dodal, sa tiež nedá určiť ani to, či pani Mária žiada o opatrovanie doma alebo v zariadení. Keďže pani Mária žiada, aby jej opatrovateľom bola dcéra, Iván Válek navrhol dcére pani Daniele Mudrochovej zavolať.*

*Na základe telefonického pohovoru s pani Danielou Mudrochovou sa zistilo, že pani Daniela žiadala Sociálnu poisťovňu o príplatok za opatrovateľstvo , ale žiadosť však odmietli.*

*Z toho dôvodu podala žiadosť na Obecný úrad v Zemianskej Olči.*

*Zoltán Szalay, predseda komisie dodal, že tejto žiadosti nevie vyhovieť ani obec Zemianska Olča, nakoľko obec nemá registračné číslo, nie je zaregistrovaná na Nitrianskom samosprávnom kraji. Z toho dôvodu nemôže vykonávať opatrovateľskú službu. Tiež dodal, že už bola podaná žiadosť, kde bol uvedený odborný garant neb. MUDr. Jozef Princzkel. Z dôvodu jeho úmrtia obec musel žiadosť obnoviť s novým odborným garantom.*

*Zoltán Szalay, predseda komisie navrhol, aby žiadosť bola odložená pokiaľ obec nedostane odpoveď na žiadosť od Nitrianskeho samosprávneho kraja. Neskôr bude žiadosť znova prehodnotená.*

*Hlasovanie za návrh pána Zoltána Szalayho:*

*Za: 5 členov (Zoltán Szalay, Irena Fehérová, Juraj Szudár, Vincent Ledeczky, Iván Válek)*

*Proti: 0 členov*

*Zdržal sa: 0 členov*

***2.2. Žiadosť pani Melindi Bartalosovej***

*Pripomienky:*

*Zoltán Szalay prečítal žiadosť pani Bartalosovej a dodal, že má 2 postihnuté deti, ktorí potrebujú 24 hodinový dozor. Z toho dôvodu ani matka ani otec nemajú možnosť pracovať. Majú vysoké výdavky na ošetrovanie detí. Práve preto žiadajú obec o jednorázovú finančnú výpomoc. Tiež však dodal, že obec nemá v rozpočte vyčlenené /určené/ finančné prostriedky na výdavky tohto typu.*

*Juraj Szudár, člen komisie dodal, že má skúsenosti s ošetrovaním postihnutích detí, a práve preto navrhuje, aby rodina finančný príspevok dostala.*

*Iván Válek, člen komisie, tiež súhlasil s pánom Szudárom. Dodal, že komisia by mala dávať pozor s rozdávaním finančných príspevkov. Ešte uviedol, že by mali byť stanovené určité podmienky, podľa ktorích by určité osoby dostávali príspevky.*

*Zoltán Szalay, predseda komisie súhlasil a konštatoval, že o tomto probléme už konzultoval s pánom Gustávom Magyaricsom, starostom Obce Zemianska Olča. Práve preto, Zoltán Szalay, predseda komisie navrhol vypracovanie VZN obce o sociálnej výpomoc, v ktorom by boli stanovené určité podmienky na poskytnutie finančnej výpomoci.*

*Hlasovanie za návrh pána Zoltána Szalayho:*

*Za: 5 členov (Zoltán Szalay, Irena Fehérová, Juraj Szudár, Vincent Ledeczky, Iván Válek)*

*Proti: 0 členov*

*Zdržal sa: 0 členov*

*Zoltán Szalay, predseda komisie tiež navrhol aby bol rozpočet upravený a prípadne bola pridaná nová položka na výdavky sociálnej výpomoci.*

*Komisia sociálnej a zdravotnej starostlivosti navrhuje finančnú výpomoc v sume 500€ / 1 osobu.*

*Hlasovanie za návrh pána Zoltána Szalayho:*

*Za: 5 členov (Zoltán Szalay, Irena Fehérová, Juraj Szudár, Vincent Ledeczky, Iván Válek)*

*Proti: 0 členov*

*Zdržal sa: 0 členov*

***3. Záver***

*Nakoľko všetky body programu boli prerokované, Zoltán Szalay, predseda komisie ukončil*

*3. zasadnutie komisie sociálnej a zdravotnej starostlivosti a poďakoval prítomným za účasť.*

*V Zemianskej Olči, 13.04.2015*

***Zoltán Szalay***

*predseda komisie*

## Zapisovatelka : Flóra Szalaiová

## ……………………………